paragraph_text: Macaguaje (Makaguaje, Makaguáhe), nomadsko pleme Indijanaca porodice Tucanoan s donjeg toka rijeke Putumayo, pritoka rijeke Caquete, u departmanima  Putumayo i Caquetá, u Kolumbiji. Jezik macaguaje pripada zapadnoj skupini tucanoanskih jezika i gotovo je mestao. Njime se danas služi, (prema podacima Arango i Sánchez, 1998) oko 50 osoba u Peñas Blancasu, općina Florencia, a ostali govore jezicima plemena Siona i Correguaje.